Big Sur

Big Sur (/bɪg ˈsɝ/) estas malmulte loĝata regiono de Kalifornio kie la Montoj Santa Lucia leviĝas abrupte de la Pacifiko. La nomo "Big Sur" devenas de la origina hispana nomo "el sur grande" aŭ "el país grande del sur", kiu rilatas al ĝia loko sude de la Duoninsulo Monterey. La areo ofertas elstarajn vidojn, igante ĝin populara turisma loko.

La Esalen-instituto, Esalen Institute (), estas centro por humanismaj interfakaj studoj kaj konferencoj en Big Sur, kiu estas neprofitcela organizaĵo laŭ usona juro. Multnombraj elstaraj homoj en la intelekta kaj kultura vivo de Usono instruis ĉi tie kaj partoprenis laborajn renkontiĝojn kaj konferencojn en la institucio, inkluzive de Joan Baez, Paul Tillich, Henry Miller, Fritz Perls, Carl Rogers, Timothy Leary kaj aliaj. Ĝin fondis Michael Murphy kaj Dick Price.

 Parkoj de Big Sur 
Listo de parkoj de Big Sur, de nordo al sudo:
 Carmel River State Beach
 Point Lobos State Reserve
 Garrapata State Park
 Point Sur Lightstation State Historic Park
 Andrew Molera State Park
 Pfeiffer Big Sur State Park
 Julia Pfeiffer Burns State Park
 John Little State Reserve
 Limekiln State Park

Kategorio:Geografio de Kalifornio